Universālā decimālā klasifikācija

Universālā decimālā klasifikācija jeb UDK ir plaši izplatīta informācijas klasifikācijas sistēma ar decimālo numurēšanu.
Tā dēvēta arī par Briseles klasifikācijas sistēmu bibliotēkām. Šī starptautiskā sistēma pirmo reizi publicēta 1905. gadā, vēlāk tika tulkota daudzās valodās

UDK vēsture 
Universālās decimālās klasifikācijas "tēvs" ir Melvils Djūijs (Melwille Dewey) (1851-1931), viens no ievērojamākajiem Amerikas bibliotekāriem. M.Djūijs visu dzīvi veltīja bibliotēku darba uzlabošanai. Viņš aptvēra, ka zinātņu kopumu iespējams sadalīt desmit klasēs, par simboliem izmantojot arābu ciparus,līdzīgi kā tas sakārtots Bībelē. M.Djūija Decimālā klasifikācija (DDK) piedzīvojusi 20 izdevumus. 1876. gada pirmajam izdevumam bija vien 42 lappuses, no kurām 11 aizņēma klasifikācijas tabulas, bet atlikušās — ievads un alfabētiskais rādītājs. Otrais izdevums iznāca 1855. gadā, tajā jau bija 314 lappuses, turklāt tabulas aizņēma vairāk nekā 200 lappuses. Salīdzinoši 14. izdevumam 1942. gadā jau bija 1927 lappuses, bet 20. — četri sējumi, kopumā 3378 lappuses, kur pirmajos trīs sējumos bija tikai tabulas, bet ceturtajā — norādījumi un pamācība, kā izmantot DDK. Pēdējais — 20. izdevums — tika izdots ne tikai poligrāfiski, bet pirmoreiz arī elektroniski. UDK idejas tālākā attīstībā palīdzējuši arī Pols Otlē (Paul Otlet) un Anrī Lafontēns (Henri La Fontaine).

UDK sistēmas pamatnodaļas 
  0    Vispārīgā nodaļa 
  1    Filozofija. Psiholoģija 
  2    Reliģija. Teoloģija 
  3    Sociālās zinātnes. Statistika. Politika. Ekonomika. Tiesības. Apdrošināšana. Izglītība. Folklora 
  4    Brīva
  5    Matemātika. Dabaszinātnes 
  6    Eksaktās zinātnes. Medicīna. Tehnika 
  7    Māksla. Izklaide. Sports 
  8    Valodniecība. Valodas. Literatūra 
  9    Ģeogrāfija. Biogrāfijas. Vēsture

UDK pamatgrupējums 

0 Kultūras un zinātnes vispārīgie jautājumi
   001 Zinātne kopumā
   004 Datortehnika. Internets
   005 Projektu vadība. Menedžments
   01   Bibliogrāfija. Katalogi. 02 Bibliotēkas 06 Organizācijas un apvienības
   070   Laikraksti, prese. Žurnālistika

1 Filozofija. Loģika. Ētika
   101     Filozofija
   159.9  Psiholoģija
   17        Ētika

2 Reliģija. Teoloģija

3 Sociālās zinātnes
   31 Statistika. Demogrāfija. Socioloģija
   32 Politika
   33 Ekonomika. Ekonomikas zinātnes
        331   Zinātne par darbu
        336   Finanses. Bankas. Nauda
   34 Tiesības. Juridiskās zinātnes
   35 Valsts administratīvā pārvalde. Karalietas
   36 Sociālā nodrošināšana. Apdrošināšana
   37 Izglītība. Pedagoģija. Brīvā laika pavadīšana
         379.85   Ceļošana. Tūrisms
   39 Etnogrāfija. Folkloristika. Folklora
         391   Apģērbs. Tautas tērpi. Mode
         392   Tradīcijas. Paražas. Tautu dzīve
         398    Folkloristika. Folklora

5 Matemātika. Dabaszinātnes
   51 Matemātika 53 Fizika 54 Ķīmija 57 Bioloģija 58 Botānika 59 Zooloģija

6 Lietišķās zinātnes
   61 Medicīna
   62 Tehnika. Inženierzinātnes
   63 Lauksaimniecība. Mežsaimniecība. Zivsaimniecība
   65 Uzņēmumu pārvalde. Ražošanas, tirdzniecības un satiksmes organizēšana
        651   Lietvedība
        657   Grāmatvedība
        658   Uzņēmējdarbība. Komercdarbības organizācija
        659   Publicitāte. Reklāma. Sabiedriskā   saskarsme
   69 Celtniecība

7 Māksla. Izrādes. Izklaide. Sports

8 Valodniecība. Literatūrzinātne. Daiļliteratūra

9 Vēsture. 
91 Ģeogrāfija

UDK tabulas 
UDK tabulas ir klasifikācijas tabulas, kas atkarībā no detalizācijas dziļuma pilnīgi vai daļēji atspoguļo UDK saturu un struktūru: sastāv no pamattabulām, palīgtabulām un alfabētiskā priekšmetu rādītāja. Ir četri UDK tabulu starptautisko izdevumu veidi: pilnīgie, vidējie, saīsinātie un nozaru izdevumi.

Skatīt arī 
 Bibliotekārs
 Latvijas Nacionālā bibliotēka

Atsauces

Ārējās saites 
 UDK konsorcijs
 Decimal Classification Printer friendly list

Bibliotēkzinātne
Klasifikācijas sistēmas